Brussell, it-13 ta' Mejju 2009 Il-Kummissjoni tippreżenta rapporti dwar il-Litwanja, Malta, il-Polonja u r-Rumanija skont il-proċedura tal- iżbilanċ żejjed iktar minn 3% fl-2008, il- Minħabba żbilanċi rrappurtati tal-baġit ta' Kummissjoni Ewropea llum adottat rapporti dwar il-Litwanja, Malta, il-Polonja u r-Rumanija skont il-fergħa korrettiva tal-Patt ta' Stabbiltà u Tkabbir1. Filwaqt li qieset b'mod xieraq il-kuntest ekonomiku u l-elementi relevanti l- oħra, ġie eżaminat jekk l-iżbilanċ baqax qrib il-valur ta' referenza u jekk l- ammont żejjed kienx biss eċċezzjonali u temporanju. Il-Kummissjoni waslet għall-konklużjoni li, fil-każijiet kollha, ma kienx issodisfat il-kriterju tal- iżbilanċ fit-Trattat. Fi Frar, il-Kummissjoni kienet diġà bdiet il-proċeduri tal- iżbilanċ żejjed għal Franza, il-Greċja, l-Irlanda, il-Latvja u Spanja (ara l- IP/09/274). "Ħafna pajjiżi tal-UE bħalissa qed iħabbtu wiċċhom ma' żbilanċi tal-baġit li huma ta' iktar minn 3 %, l-iktar minħabba r-reċessjoni ekonomika, li ġġib magħha tnaqqis fid- dħul mit-taxxi u żieda fil-benefiċċji tal-qgħad. Malta u l-Polonja adottaw għadd ta' miżuri biex iservu ta' stimulu għall-ekonomija, f'konformità mal-Pjan tal-UE għall- Irkupru Ekonomiku. Huwa kruċjali li napplikaw il-Patt ta' Stabbiltà u Tkabbir bil- flessibbiltà mdaħħla fl-2005 u li nfasslu mod ta' aġġustament sabiex nirranġaw l- iżbilanċi u d-djun fi żmien xieraq. Dan huwa importanti ferm sabiex titħares is- sostenibbiltà tal-finanzi pubbliċi fiż-żmien medju u fit-tul", qal il-Kummissarju għall- Affarijiet Ekonomiċi u Monetarji Joaquin Almunia. MALTA Fit-18 ta' Frar 2009, il-Kummissjoni adottat rapport skont l-Artikolu 104(3) msejjes fuq żbilanċ ippjanat ta' 3.3% tal-PGD fl-2008 u fuq dejn gross ta' 63.8% tal-PGD skont id-dejta mgħarrfa mill-awtoritajiet f'Settembru 20082. Ir-rapport enfasizza l-fatt li l- ammont żejjed tal-iżbilanċ 'il fuq mill-valur ta' referenza ta' 3% kien baxx, u li, għalkemm ma kienx ġej minħabba ċirkustanzi ekonomiċi eċċezzjonali, probabbilment kien se jkun temporanju minħabba li t-tbassir intermedju ta' Jannar 2009 tal- Kummissjoni ippreveda li kien se jerġa' lura għal inqas minn 3% fl-2009 stess u li kien se jkompli jonqos fl-2010. Kien ġie konkluż li dak iż-żmien ma kien hemm bżonn jittieħdu l-ebda passi ulterjuri taħt il-proċedura tal-iżbilanċ żejjed. Madanakollu, skont id-dejta mgħarrfa mill-awtoritajiet f'Marzu 2009, li wara ġiet ivvalidata mill-Eurostat, l-iżbilanċ tal-gvern ġenerali f'Malta ġie rrevedut u ttella' għal 4.7% tal-PGD fl-2008, li b'hekk jaqbeż bil-kbir il-valur ta' referenza, filwaqt li d-dejn gross tal-gvern ġenerali kien ta' 64.1% tal-PGD. 1 Ara t-tagħrif fil-qosor dwar il-kuntest tal-proċedura tal-iżbilanċ żejjed. 2 Skont ir-Regolament tal-Kunsill (KE) Nru 3605/93, l-Istati Membri għandhom jirrappurtaw lill-Kummissjoni, darbtejn fis-sena, il-livelli ppjanati u attwali tad-dejn u tal-iżbilanċ tal- gvern tagħhom. Iċ-ċifra tal-2008 hija dovuta, fil-biċċa l-kbira tagħha, għal żviluppi speċifiċi min-naħa tan-nefqa iktar milli għall-impatt tat-tnaqqis fir-ritmu ekonomiku, minħabba li fl-2008, it-tkabbir tal-PGD kien għadu wieħed pożittiv, b'ċifra ta' 1.6%. B'mod partikulari, it- tarzni Maltin ġew ikklassifikati mill-ġdid fi ħdan is-settur tal-gvern (1.3 punti perċentwali tal-PGD) u kien hemm dewmien mhux mistenni fil-ħlas tat-taxxi tal- kumpaniji. Il-Kummissjoni issa qed tasal għall-konklużjoni li l-iżbilanċ la huwa qrib il-valur ta' referenza u lanqas huwa ġej minħabba ċirkustanzi ekonomiċi eċċezzjonali skont it- tifsira tat-Trattat u tal-Patt ta' Stabbiltà u Tkabbir. Barra minn hekk, ma jistax jitqies bħala temporanju minħabba li t-tbassir tar-rebbiegħa jipprevedi li l-iżbilanċ se jibqa' 'l fuq mil-limitu ta' 3% kemm fl-2009 kif ukoll fl-2010. Dan jissuġġerixxi li l-kriterju tal- iżbilanċ fit-Trattat mhuwiex issodisfat. Huwa mbassar li d-dejn gross tal-gvern ġenerali, li ilu sa mill-2001 'l hawn iktar mill-valur ta' referenza ta' 60% tal-PGD mogħti fit-Trattat, se jiżdied matul il-perjodu mill-2009 sal-2010. Il-Kuntest: il-proċedura tal-iżbilanċ żejjed Il-Patt ta' Stabbiltà u Tkabbir jitlob mill-Kummissjoni li din tħejji rapport kull meta l- iżbilanċ ta' Stat Membru jkun jaqbeż il-valur ta' referenza ta' 3% tal-PGD. Il- proċedura tal-iżbilanċ żejjed hija rregolata mill-Artikolu 104 tat-Trattat u ċċarata iktar fir-Regolament tal-Kunsill (KE) Nru 1467/97, li jifforma parti mill-Patt. Il-Patt, li kien rivedut fl-2005, iħalli 'l dak li jkun iqis il-qagħda ekonomika meta jkunu qed isiru rakkomandazzjonijiet dwar il-pass tal-korrezzjonijiet. Ir-rapporti huma indirizzati lill-Kumitat Ekonomiku u Finanzjarju li jifforma l-opinjoni tiegħu fi żmien ħmistax. Filwaqt li tqis l-opinjoni tal-Kumitat, il-Kummissjoni se tiddeċiedi jekk tirrakkomandax lill-Kunsill li hemm żbilanċ żejjed (l-Artikoli 104(5) u 104(6) u (l- jekk Artikolu 104(7)). ta' skadenza biex dan tirrakkomandalux data jitranġa Ir-rapporti tal-Kummissjoni skont l-Artikolu 104(3) tat-Trattat jinsabu fis-sit tal-internet li ġej:
Extracted from Il-Kummissjoni_tippre_enta_rapporti_dwar_il-Litwanja__Malta__il-Polonja_u_r-Rumanija_skont_il-pro_edura_tal-i_bilan___ejjed.pdf